  Туспуктэм: Григорий Фомин Наталия Сильвестрова Удмуртиын 18-24 толсуре кынман висёнъёсын черламъёслэн лыдзы будэмен вить школаысь куать классэз, озьы ик 17 нылпи садысь 20 группаез карантинэ ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Кылем арня ӵоже элькунысь эмъюртъёсы 13 сюрс 413 адями кынман висёнъёсын вазиськиз, со пӧлысь 53 процентэз – 14 аресозь пиналъёс. Коронавирусэн 1 сюрс 681 мурт черлаз, со кылем арнялэсь 37 процентлы ӧжытгес. Тодэ вайытом, арня азьвыл Удмуртиын 13 сюрс 599 адями паласькись лек вирус инфекциосын эмъюрттэтлы вазиськиз вал. Тегъёс: Тазалык пуэд Роспотребнадзор Удмуртия  